**PÓTPÁLYÁZAT ERASMUS+ OKTATÓI mobilitásra**

**A Szent István Egyetem (SZIE) Nemzetközi Központja (NK) pályázatot ír ki a 2019/2020. tanév II. félévére Erasmus+ oktatási célú mobilitási programban (STA) való részvételre.**

**A pályázat célja:**

Az oktatói mobilitás célja a partnerintézmény szakos tanrendjébe illeszkedő előadások, szemináriumok megtartása, a partnerintézménnyel való szakmai kapcsolat további építése, valamint tantervfejlesztési tevékenység és akár közös képzési programok kidolgozása.

**A pályázat keretében 2019. július 1-től 2020. szeptember 30-ig megvalósuló mobilitásokra nyílik lehetőség pályázatot benyújtani.**

Az aktuális projektév időszakára vonatkozó pályázatokat a **Nemzetközi Központhoz kérjük benyújtani Farkas Beáta Erasmus koordinátornak**.

**A pályázat benyújtásának határideje:**

**2020. március 10. (kedd) 15.00h**

**Helyszín:** SZIE, Nemzetközi Központ, 2100 Gödöllő, Páter Károly u. 1. Főépület I. em. 1009/1010-es iroda Farkas Beáta Erasmus koordinátor

fogadóóra: H-Cs: 13.30h – 15.00h.

A határidőre beérkezett pályázatokat a pályázati felhívásban közzétett szempontok figyelembe vételével értékelik és rangsorolják az adott kar dékánjai, mely rangsort rektori és kancellári jóváhagyás véglegesít.

**A pályázat tárgya:**

Az Erasmus+ program keretében a pályázaton nyertes oktatók a Szent István Egyetemmel (SZIE) 2019/2020-as tanévre és adott oktatási szakterületre érvényes kétoldalú megállapodással (Erasmus+ Inter-Institutional Agreements) rendelkező felsőoktatási intézményében ösztöndíjjal folytathatnak oktatási tevékenységet. (SZIE adott szervezeti egysége (tanszék/intézet) a 2019/2020-as tanévre érvényes Erasmus bilaterális szerződéssel rendelkezik).

Az **oktatási mobilitás során** a támogatott pályázók összesen **legfeljebb 7 napra nyerhetnek támogatást**, amely magában foglalhat legfeljebb 2 nap utazási napot (5 szakmai nap + 2 utazási nap). Oktatói mobilitás **minimum 2 szakmai nap**, **8 óra oktatói tevékenység** vállalásával pályázható.

A fogadó intézmény nem lehet a pályázó lakóhelye szerinti országban.

A pályázott **oktatási tevékenységnek 2019. július 1. és 2020. szeptember 30. között** kell megvalósulnia.

**Konferencia részvétel nem támogatható!**

Partneregyetemek:

<http://osztondijak.szie.hu/erasmus/partneregyetemekpartner-universities>

**Kik nyújthatnak be pályázatot?**

Az Erasmus+ oktatási célú mobilitásban a SZIE

* főállású; félállású; vagy óraadó, valamint megbízási szerződéssel[[1]](#footnote-1) alkalmazott oktatói vehetnek részt, továbbá aki;
* törvényes, előírt, minimum heti kontaktóra oktatást végez;
* magyar állampolgár (vagy huzamos tartózkodási engedéllyel vagy menekült státusszal tartózkodik Magyarországon);
* akinek tanszéke/intézete saját tématerületén érvényes Erasmus együttműködési megállapodással rendelkezik;
* vállal SZIE-t népszerűsítő promóciós és információgyűjtési tevékenységet mobilitása során (nem kizáró feltétel).
* akinek tanszéke/intézete a beérkező külföldi hallgatók számára biztosít idegen nyelvű kurzust/kurzusokat (nem kizáró feltétel).

**Az elbírálás során figyelembe vett szempontok:**

* aktív oktatói tevékenység a küldő intézmény idegen nyelven tartott kurzusain vagy angol nyelvű oktatásban való részvétel a közeljövőben;
* pályázati igény relevanciája (miért az adott országgal és intézménnyel);
* doktori képzésben való oktatói részvétel;
* tudományos eredmények: publikációk, szabadalom;
* hallgatói vélemény/visszaigazolás az oktatás minőségéről
* SZIE hallgatók ERASMUS+ programban való részvételének ösztönzése
* nemzetközi kapcsolatok építésében, működtetésében aktív részvétel
* Aktív disszemináció

A hamis adatokat tartalmazó, hiányos, a feltételeknek nem megfelelő, nem számítógéppel kitöltött vagy határidő után érkező pályázatok nem fogadhatók el.

A fogyatékkal élő vagy tartósan beteg pályázók kiegészítő támogatásra pályázhatnak.

A pályázatok elkészítésével kapcsolatos ügyintézési kérdésekben a Nemzetközi Központ áll rendelkezésre.

**Mit tartalmaz a támogatás?**

* Az Erasmus+ program keretében az oktatók támogatást (ösztöndíjat) kapnak külföldi oktatási tevékenységük megvalósításához.
* Az ösztöndíj összege a tevékenység időtartamától és a választott célországtól függ.
* Az ösztöndíj két részből áll: napi díj (ösztöndíj) + útiköltség támogatás (átalánydíj)
* Az Erasmus+ támogatás nem feltétlenül fedezi a kiutazás és a kint-tartózkodás költségeit, csupán hozzájárul a külföldi szakmai út megvalósításához.
* Az ösztöndíj felhasználásáról a nyertes pályázó nem tartozik tételes elszámolással, így utazását, valamint annak szervezését egyéni hatáskörben intézi, azaz ***nem közbeszerzés köteles***.

Amennyiben a pályázó a fogadó egyetem oktatója, vagy a fogadó egyetem részben vagy egészben finanszírozza a kiutazás és/vagy a kint-tartózkodás költségeit, akkor Erasmus+ ösztöndíjra az érintett nem jogosult. Szintén kizáró ok, ha a tevékenység más EU-s forrásból is finanszírozásra kerül.

**Az egyes országokban érvényes ösztöndíjak összege, valamint az utazási támogatás mértéke a következő:**

|  |  |
| --- | --- |
| **CÉLORSZÁG** | **NAPIDÍJ** |
| Ausztria  Belgium | 140,00 €  140,00 € |
| Bulgária | 110,00 € |
| Ciprus | 140,00 € |
| Cseh Köztársaság | 110,00 € |
| Dánia | 170,00 € |
| Egyesült Királyság | 170,00 € |
| Észtország | 110,00 € |
| Görögország | 140,00 € |
| Finnország | 170,00 € |
| Franciaország | 140,00 € |
| Hollandia | 140,00 € |
| Horvátország | 110,00 € |
| Írország | 170,00 € |
| Izland | 170,00 € |
| Lengyelország | 110,00 € |
| Lettország | 110,00 € |
| Liechtenstein | 170,00 € |
| Litvánia | 110,00 € |
| Luxemburg | 110,00 € |
| Észak-Macedónia | 110,00 € |
| Málta | 140,00 € |
| Németország | 140,00 € |
| Norvégia | 170,00 € |
| Olaszország | 140,00 € |
| Portugália | 140,00 € |
| Románia | 110,00 € |
| Spanyolország | 140,00 € |
| Svédország | 170,00 € |
| Szerbia  Szlovákia | 110,00 €  110,00 € |
| Szlovénia | 110,00 € |
| Törökország | 110,00 € |

|  |  |
| --- | --- |
| **TÁVOLSÁG** | **UTAZÁSI KÖLTSÉG** |
| 10–99 km | 20,00 € |
| 100–499 km | 180,00 € |
| 500–1999 km | 275,00 € |
| 2000–2999 km | 360,00 € |
| 3000–3999 km | 530,00 € |
| 4000–7999 km | 820,00 € |
| 8000–19999 km | 1300,00 € |

Távolság kalkulátor: [elérhető itt](https://ec.europa.eu/programmes/erasmus-plus/resources/distance-calculator_hu)

**Hogyan kell benyújtani a pályázatot?**

A pályázat benyújtása Farkas Beáta Erasmus koordinátornak a kitöltött és **nyomtatott LimeSurvey pályázati űrlappal**, valamint az **eredeti munkáltatói jogviszony igazolás** leadásával történik. A pályázati űrlapot közvetlen vezetői jóváhagyással kérnénk leadni.

* LimeSurvey pályázati űrlap elérése:

<https://limesurvey.szie.hu/index.php/86994?lang=hu>

* munkáltatói jogviszony igazolás (bérosztály által kiállított)

A nyomtatott dokumentumokon kívül az érvényes pályázathoz szükségesek a további fájlok **elektronikus formában történő megküldése a pályázati határidőig a** [**Farkas.Beata@fh.szie.hu**](mailto:Farkas.Beata@fh.szie.hu) **e-mail címre:**

* szakmai önéletrajz (angol és magyar nyelvű)
* nyelvvizsga bizonyítvány másolata ( min. középfokú (B2) nyelvvizsga

A hiányosan benyújtott vagy formailag nem megfelelő pályázatok elutasításra kerülnek.

**Eredményhirdetés, jogorvoslat**

A pályázók email-ben kerülnek értesítésre a pályázati eredményről a kari vezetők és kancellár/rektor által létrehozott rangsort követően.

A döntéssel szembeni jogorvoslatra karok esetében a kari vezetőnél, központi egységeknél dolgozó munkatársak esetében a döntést hozó illetékes vezetőnél az értesítést követő 10 munkanapon belül, írásban van lehetőség.

2020. február 25.

1. Megbízási szerződéssel dolgozó oktatók esetében: a pályázati időszakra, valamint sikeres pályázás esetén a mobilitás teljes idejére is érvényes megbízási szerződéssel szükséges rendelkeznie. Sikeres pályázás esetén az ösztöndíj folyósításához kötelező mellékletként a munkatársnak csatolnia kell megbízási szerződésének másolt példányát. [↑](#footnote-ref-1)